
AVIZ

asupra propunerii legislative pentru modificarea şi completarea Legii 360 din 6 iunie 2002 privind Statutul Poliţistului

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii 360 din 6 iunie 2002 privind Statutul Poliţistului, trimisă cu adresa Pl-x. 860 din 13 decembrie 2010, înregistrată cu nr. 1269 din 16 decembrie 2010.

Conform dispoziţiilor art. 75 alin. 1 din Constituţia României, republicată şi ale art. 92 alin. 9, pct. 2 din Regulamentul Camerei Deputaţilor republicat, Camera Deputaţilor este Cameră decizională.


Senatul, în calitate de primă Cameră sesizată a respins, propunerea legislativă în şedinţa din 8 decembrie 2010.


Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din  25 ianuarie 2011.

Propunerea legislativă are ca obiect de reglementare modificarea şi completarea art. 41 din Legea nr.360/2002 privind Statutul Poliţistului, cu modificările şi completările ulterioare, în scopul întăririi fermităţii intervenţiei autorităţilor statului în restabilirea ordinii şi liniştii publice. 

Membrii Comisiei au examinat propunerea legislativă supusă avizării, expunerea de motive, avizul favorabil, cu observaţii şi propunerii, al Consiliului Legislativ nr. 1206 din 11 octombrie 2010 şi punctul de vedere al Guvernului, transmis prin adresa nr. 2649 din 22 octombrie 2010, prin care nu se susţine adoptarea propunerii legislative.


În  urma dezbaterilor, Comisia juridică, de disciplină şi imunităţi a hotărât, cu unanimitate de voturi avizarea negativa a propunerii legislative,avand in vedere ca solutia propusa in prezenta initiativa este deja legiferata in alte acte normative si s-ar creea un paralelism legislativ.

În raport de obiectul şi conţinutul reglementării, propunerea legislativă face parte din categoria legilor organică. 

